РЕШЕНИЕ НА КОМИСИЯТА
от 15 май 2007 година
за определяне за Белгия на допълнителни дни в морето в зоните IV, VIIa и VIIг на ICES
(нотифицирано под номер C(2007) 2072)
(само текстовете на нидерландски и френски език са автентични)
(Текст от значение за ЕИП)
(2007/342/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 41/2007 на Съвета от 21 декември 2006 година за определяне за 2007 г. на риболовните възможности и съответните условия по отношение на някои рибни запаси и групи рибни запаси, приложими във водите на Общността и по отношение на плавателните съдове на Общността във води, за които се изискват ограничения върху улова (1), и по-специално точка 10 от приложение IIA към него,
като взе предвид молбата, внесена от Белгия,
като има предвид, че:
(1)
Точка 8 от приложение IIA към Регламент (ЕО) № 41/2007 определя максималния брой дни, през които плавателни съдове на Общността с обща дължина, равна или по-голяма от 10 м, носещи на борда си бимтралове с размер на отворите на мрежите, равен или по-голям от 80 мм, през периода от 1 февруари 2007 г. до 31 януари 2008 г. могат да пребивават в Скагерак, зони IV и VIIг на ICES, и във води на ЕО от зона IIa на ICES, в зона VIIa на ICES, и в зона VIa на ICES.
(2)
Точка 10 от приложение IIA към Регламент (ЕО) № 41/2007 дава възможност на Комисията, поради окончателното преустановяване на риболовната дейност от 1 януари 2002 г., въз основа на подадена от държава-членка молба, да определи допълнителен брой дни в морето, през които даден плавателен съд може да пребивава във въпросната географска област, когато носи на борда си такъв вид бимтралове.
(3)
Белгия предостави на 19 декември 2006 г. и на 30 януари 2007 г. данни, които доказват, че група плавателни съдове, преустановили риболовната си дейност на 1 януари 2002 г., през 2001 г. са извършвали 11,11 % от риболовната дейност на белгийските риболовни кораби, пребиваващи във въпросната географска област и носещи на борда си бимтралове с размер на отворите на мрежите, равен или по-голям от 80 мм. Тъй като заявените допълнителни дни вече не могат да бъдат определени за заявения период, те трябва да бъдат определени за периода от 1 февруари 2007 г. до 31 януари 2008 г. въз основа на Регламент (ЕО) № 41/2007.
(4)
С оглед на представените данни, за периода на прилагане на член 7 от Регламент (ЕО) № 41/2007, т.е. за периода от 1 февруари 2007 г. до 31 януари 2008 г., за Белгия следва да бъдат определени 15 допълнителни дни в морето за плавателни съдове, носещи на борда си бимтралове от групите риболовни съоръжения, посочени в точка 4.1., буква б), i), и 16 допълнителни дни в морето за плавателни съдове, носещи на борда си бимтралове от групите риболовни съоръжения, посочени в точка 4.1., буква б), ii), iii) и iv).
(5)
Мерките, предвидени в настоящото решение, са в съответствие със становището на Комитета по рибарство и аквакултури,
ПРИЕ НАСТОЯЩОТО РЕШЕНИЕ:
Член 1
1. Максималният брой дни, посочени в таблица I от приложение IIA към Регламент (ЕО) № 41/2007, през които риболовен кораб, плаващ под белгийски флаг и носещ на борда си бимтралове, изброени в точка 4.1., буква б), i) от същото приложение, може да пребивава в зоните IV, VIIa и VIIг на ICES, се увеличава с 15 дни в морето.
2. Максималният брой дни, през които риболовен кораб, плаващ под белгийски флаг и носещ на борда си бимтралове, изброени в точка 4.1., буква б), ii), iii) и iv) от приложение IIA към Регламент (ЕО) № 41/2007, може да пребивава в зоните IV, VIIa и VIIг на ICES, както е определено в таблица I от същото приложение за случаи, в които не се прилагат изброените в точка 8.1. от същото приложение специални условия, се увеличава с 16 дни в морето.
Член 2
Адресат на настоящото решение е Кралство Белгия.
Съставено в Брюксел на 15 май 2007 година.